ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2022

# RAPORT DE SPECIALITATE

la proiectul de hotărâre

privind modificarea limitelor de hotar, fără modificarea suprafețelor, a două imobile situate în Municipiul Câmpulung Moldovenesc

Cu privire la proiectul de hotărâre, facem următoarele precizări:

Imobilele care fac obiectul prezentului proiect de hotărâre sunt situate în str. 13 Decembrie, în intravilanul municipiului.

Bunurile imobile propuse pentru modificarea limitelor, se identifică după cum urmează:

1. Teren, în suprafață de 7233 mp, înscris în CF 37314 Câmpulung Moldovenesc, proprietatea publică a municipiului Câmpulung Moldovenesc;
2. Teren, în suprafață de 9711 mp, înscris în CF 37315 Câmpulung Moldovenesc, proprietatea CDH CONFORT SA.

 Imobilul înscris în CF 37314 Câmpulung Moldovenesc este destinat construirii obiectivului finanțat prin PNRR - Planul Național de Redresare și Reziliență, Componenta 15 – Educație, Investiția 1 – Construirea, echiparea și operaționalizarea a 110 creșe, Operațiunea 2 – PNRR/2022/C15/02.

 Pentru implementarea proiectului ”Construire creșă, str. 13 Decembrie, municipiul Câmpulung Moldovenesc”, județul Suceava au fost realizate demersurile necesare, obiectivul este la faza de proiectare PTh, DTAC, avize și acorduri, iar în urma analizelor a rezultat necesitatea modificării amplasamentului, motivat de restricțiile impuse de CN CFR SA.

 În urma discuțiilor și corespondenței purtate cu reprezentantul CDH CONFORT SA, acesta a fost de acord cu modificarea limitelor de hotar astfel încât pe terenul proprietatea municipiului să permită amplasarea obiectivului din proiectul mai sus menționat. După aprobarea proiectului vor fi realizate actele notariale și înscrierea în CF a imobilelor cu noile limite. Menționăm că nu suferă diminuări de suprafață niciunul din amplasamente.

Argumentele aduse de inițiator sunt reale și pertinente.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **Direcția tehnică și urbanism****Director executiv adjunct,**Istrate Luminița | **Serviciu patrimoniu,**Nuțescu Elvira |